Algkooliealine poiss vajus esmaspäeva, 19. juuni pärastlõunal Lõuna-Pohjanmaal Ähtäris koguduse esimesel laagripäeval vee alla.
Politsei teatel oli laps juhtunu ajal ujumas. Ta sai õnnetuskohal esmaabi ja saadeti edasisele ravile. Poiss viibis kriitilises seisundis haiglas alates esmaspäevast ja ta suri eile kolmapäeval, vahendab Iltalehti.
Politsei on alustanud surma põhjuse selgitamiseks juurdlust. Lisaks uurib politsei juhtunut ning laagritegevusega seotud korraldust ja vastutust.
Laps osales koguduse noortelaagris, mis korraldati Ähtäris Honkiniemis.
Tegemist on õnnetuse päeval alanud laagriga 1.-3. klassidele. See pidi kestma kolmapäeva, 21. juunini, kuid pärast juhtunut laager katkestati.
Seinäjoki koguduse vikaari kohusetäitja Liisa Rantala sõnul vajus üks lastest ujumisjärelevalvele vaatamata vee alla.
Selle avastamisel päästeti laps veest ja alustati koheselt elustamismeetmetega, mida jätkas sündmuskohale kutsutud kiirabiüksus. Laps toimeti meditsiinihelikopteriga edasisele ravile, ütles Rantala Iltalehele.
Õnnetuse juures olnutele on kogudus korraldanud kriisiabi. Täiendavat abi saab nii Seinäjoki koguduse kui ka kiriku vestlusabist.